واخيرا ومن بعد غيبة طويلة ارجع للبيت، ولبغداد بعد سفرة طويلة بس الحمدلله جانت سفرة حلوة وايام من العمر قضيتها بسوريا، فرحانة برجعتي للبيت ولو الطريق من مطار بغداد لبيتنا خلاني اشوف يغداد وشلون جانت، بحيث اكو مناطق ما عرفتها لان متغيرة كلش واكيد جانت احلى قبل الحرب، الحمدلله على كل حال، مو بصدد احجي عن الوضع والطريق وشوارع بغداد، بس حبيت اهنيكم بالعيد، وان شاء الله عيد ما اكول سعيد على العراقيين بس ان شاء الله ينعاد على العراق واهله بخير وسلامة وصحة، ويا رب العيد الجاي تكون ظروفنا احسن ونحس براحة وبطعم العيد من صدك مو بس بالاسم، وان شاء الله خير وسلامة عالجميع
السفرة حلوة جانت واكو كوووومة صور محضرتها للبلوك بس عندي مشكلة وية البلوك دينعرض عندي بلغة غريبة لا هي روسي ولا ما ادري شنو مدا اعرف شنو هي وحاولت ادخل على settingبس ما عرفت شلون ادخل عليه لان اللغة ما مفهومة ف بليييييز الي يكدر خلي يساعدني لان اريد استخدم البلوك مالتي...
Long passionate Journey
2 months ago